શીર્ષક: મિતાલી રાજ : એ ખેલાડી જેમણે ભારતીય મહિલા ક્રિકેટમાં નવો ઇતિહાસ રચ્યો\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
મિતાલી રાજે દક્ષિણ આફ્રિકા વિરુદ્ધ વન ડે સિરીઝની ત્રીજી મૅચમાં આ ઉપલબ્ધિ પ્રાપ્ત કરી છે. 

લખનઉમાં રમાઈ રહેલી મૅચમાં મિતાલી રાજે જ્યારે 36નો સ્કોર પ્રાપ્ત કર્યો ત્યારે તેમણે આ ઉપલબ્ધિ પ્રાપ્ત કરી હતી. 

ભારતીય મહિલા ક્રિકેટ ટીમનાં ખેલાડી સ્મૃતિ મંધાનાએ ત્રીજી ODI પહેલાં કહ્યું હતું કે, "10 હજાર રન બનાવીને પહેલાં કે બીજા નંબરે આવવું તે ખૂબ મોટી વાત છે. મિતાલી પહેલા ભારતીય છે જેમણે આવું શક્ય બનાવ્યું છે. તેમનો આ સ્કોર દર્શાવે છે કે તેમની આખી કારકિર્દી દરમિયાન તેઓ કેટલાં એકરૂપ રહ્યાં છે. અમે તેમને જોઈને ગર્વની લાગણી અનુભવીએ છીએ."

મહત્ત્વનું છે કે ઇંગ્લૅન્ડનાં ચાર્લેટ એડવર્ડ્સ આંતરરાષ્ટ્રીય ક્રિકેટમાં 10 હજાર રન બનાવનારાં પહેલાં મહિલા ખેલાડી હતાં જેમણે 10,273 રન બનાવ્યાં હતા. 

કોણ છે મિતાલી રાજ?

3 ડિસેમ્બર 1982ના રોજ રાજસ્થાનના જોધપુરમાં એક તમિલ પરિવારમાં મિતાલી રાજનો જન્મ થયો હતો. પરંતુ તેઓ હૈદરાબાદમાં મોટા થયાં છે. ડાન્સ તેમનો પ્રથમ પ્રેમ છે પરતું ક્રિકેટ ખાતર તેમણે પોતાનો પ્રથમ પ્રેમ છોડવો પડ્યો.

તેમના પિતા ભારતીય વાયુસેનાના નિવૃત્ત અધિકારી છે. ક્રિકેટનું પ્રારંભિક કોચિંગ મિતાલીએ હૈદરાબાદની સૅન્ટ જૉન્સ હાઇસ્કુલથી મેળવ્યું છે. મિતાલીએ 10 વર્ષની ઉંમરે જ ક્રિકેટને ગંભીરતાથી લેવાનું શરૂ કર્યું હતું અને 17 વર્ષની ઉંમરે તેઓ ભારતીય ક્રિકેટ ટીમનો ભાગ બની ગયાં હતા.

જૂન 1999માં આયર્લેન્ડ સામે રમીને મિતાલીએ આંતરાષ્ટ્રીય ક્રિકેટમાં પદાર્પણ કર્યું હતું. પોતાનાં પ્રથમ વન-ડે મૅચમાં તેમણે 114 રન બનાવ્યા હતા. ભારતે આ મૅચ 161 રનથી જીતી લીધી હતી.

આ મેચમાં ભારતે કોઈ પણ વિકેટ ગુમાવ્યા વિના 258 રન બનાવ્યા હતા. તે મૅચમાં મિતાલી ઉપરાંત રેશ્મા ગાંધીએ 104 રન કર્યા હતા. આયર્લૅન્ડની ટીમ 50 ઓવરમાં નવ વિકેટ ગુમાવીને માત્ર 97 રન બનાવી શકી હતી.

તેમને લોકો 'મહિલા ક્રિકેટના તેંડુલકર' તરીકે ઓળખે છે. વર્ષ 2019માં તેમનાં જીવન પર આધારિત એક ફિલ્મ પણ રિલીઝ થઈ હતી.

કારકિર્દી

2002માં મિતાલીએ ઇંગ્લૅન્ડ સામે પોતાની ટેસ્ટ કારકિર્દીની શરૂઆત કરી હતી. પરંતુ આ મૅચમાં તેઓ કોઈ પણ રન બનાવી શક્યાં નહોતાં.

તેમની કારકિર્દીમાં ઘણાં ઉતાર ચઢાવ આવ્યા છે. કેટલાક વિવાદો પણ થયાં, જેમાં ટી-20ની કૅપ્ટનશીપ છોડવી પણ સામેલ છે.

પરંતુ આ બધાની વચ્ચે તેઓ રન બનાવતાં રહ્યાં. ત્રીજી ટેસ્ટમાં જ તેમણે સર્વશ્રેષ્ઠ વ્યક્તિગત સ્કોર બનાવવાનો રૅકર્ડ કર્યો. ટેસ્ટ મૅચમાં તેમણે 214...